L’istorgia dal vadè en il chastè

Dad Annatina Nay

Avant blers blers onns viveva ina giada in bel vadè en in grond chastè sur las autas muntognas da la Val Naira. Il vadè era in vadè spezial. El era numnadamain in scriptur. Mintga di gieva el a chaval sin ils champs ed en il guaud per survegnir inspiraziuns per scriver. Oz splendurava la pizza ordvart bel en il sulegl matutin. “Questa giada hai jau vairamain gì fortuna cun l’aura!”, pensa il vadè cura ch’el contempla en in puz ses grond e bel chau. “Il vent tira in pau, ma jau ma sent fitg bain.” El descenda dal chaval e lia quel vi d’ina planta. 
La planta è guerscha, ma quai na disturba betg il vadè. El prenda giu la sella, stritga ses chaval e vesa tuttenina la plaja sin la pel dal chaval. “Igl è urgentamain necessari da mussar questa plaja al veterinari.” Il vadè prenda or da sia tastga ses telefon purtabel. Ma tge disgrazia! La battaria è vida, il vadè en panica. “Tge duai jau be far?” Nunspetgadamain cumpara in anghel. L’anghel di al vadè: “Jau sun en possess da remedis encunter tuttas sorts malsognas.” Il vadè guarda tut perplex sin l’anghel. La ristga ch’il meglier ami dal vadè sto forsa murir è gronda.
L’anghel tanscha al vadè in tochet chanella ed ina chandaila. “Prenda questa chandaila ed envida ella. Lura piglia la buccada chanella, la metta sin in toc launa e sfruscha cun quai la pel dal chaval. Lava ora la launa cun suc da maila e baiva sez quel! Alura spetga ed hajas pazienza.”
L’anghel ha ditg quai ed è sparì immediat. Il vadè è turnà a chasa ed ha obedì al cussegl da l’anghel. Il chaval è guarì fitg svelt, uschia ch’il vadè ha anc pudì far bleras chavaltgadas sur ils bels champs. L’istorgia n’è anc betg a fin. L’erox “vadè” ha numnadamain scuntrà sin ina proxima chavaltgada en il guaud da la Val Naira la pli bella vatga da la cuntrada. Questa vatga è alura stada la meglra inspiraziun litterara per il vadè. Uschia ha el cumenzà cun ses pli enconuschent cudesch, dal reminent in’istorgia d’amur, ed è finalmain daventà in grond e bel taur. 

Fin.